नेपाल के गृह मंत्री जनार्दन शर्मा ने कहा कि सभी सुरक्षा एजेंसियां एकीकृत तरीके से राहत कार्य चलाने के लिए जुटेंगी. झापा, मोरांग सुंसारी, सप्तारी, सिराहा, सरलाही, रौताहत, बांके, बरदिया और डांग बाढ़ से सर्वाधिक प्रभावित हुए हैं. मोरांग में सैकड़ों घर पानी में डूब गये हैं. विराटनगर हवाई अड्डे में बाढ़ का पानी घुसने के कारण उसे बंद कर दिया गया है. गृह मंत्रालय के प्रवक्ता दीपक काफ्ले ने कहा कि मोरांग जिले के सुंदर हरैंचा में बाढ़ से कम से कम तीन लापता हैं. उन्होंने कहा, सुंसारी में बाढ़ में डूबे छह शवों को बाहर निकाला गया है, जबकि सैकड़ों परिवार विस्थापित हो गये. विराटनगर हवाईअड्डे मेंं बाढ़ का पानी घुसने से उसे बंद कर दिया गया है. मंत्रालय के अनुसार सरकार ने नेपाल पुलिस, नेपाली सेना और सशस्त्र पुलिस बल (एपीएफ) को बचाव अभियान और राहत कार्य में लगाया है.